**Ministru kabineta noteikumu projekta "Ministru kabineta kārtības rullis" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt tiesisko regulējumu Ministru kabineta kārtības rullī saistībā ar Vienotā Tiesību aktu projektu izstrādes un saskaņošanas portāla darbības uzsākšanu, kurš paredz uzlabot sabiedrības līdzdalības vidi tiesību aktu projektu jaunrades procesā un MK lēmumu pieņemšanas procesa modernizēšanu, nodrošinot efektīvāku, caurspīdīgu un ātrāku tiesību aktu projektu izstrādes un saskaņošanas procesu.Noteikumu projekts paredz arī regulējumu attiecībā uz tiesību aktu projektiem, kuri izsludināti VSS pirms noteikumu projekta spēkā stāšanās. Noteikumi stāsies spēkā 2021.gada 19.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.1.apakšpunktu) izvirzīja uzdevumu - Izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. 19.jūlijā ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti (turpmāk – TA projekti) un ar to saistītā informācija tiks izstrādāta, saskaņota un virzīta TAP portālā.Pašreizējā situācijā Ministru kabineta kārtības rullis regulē TA projektu izstrādi, saskaņošanu un pieņemšanas procesu, kā arī sēžu norises kārtību. Šie procesi ir pakārtoti dokumentu orientētam procesam. Ieviešot TAP portālu, tiek plānots modernizēt procesus un pāriet no dokumentu orientēta procesa uz pašas informācijas radīšanu un apstrādi vienotā vidē TAP portālā, līdz ar to Ministru kabineta kārtības rullī tiek paredzētas būtiskas izmaiņas procesos un informācijas sagatavošanas un aprites jomā.Šobrīd Ministru kabinetā iesniedzamos TA projektus izstrādā nozaru ministrijas, to padotības iestādes un Ministru prezidenta padotības iestādes. TA projektu izstrādē šobrīd netiek izmantotas īpašas izstrādes programmatūras. Katra iestāde sava resora noteiktajā vidē izstrādā TA projektus un tos virza uz Valsts sekretāru sanāksmi, Ministru kabineta sēdi un Ministru kabineta komitejas sēdi (turpmāk - sēde). Saskaņošana ar citām iestādēm un izziņas sagatavošana lielā mērā ir manuāls darbs, kas prasa veikt daudz tehnisku (neautomatizētu) darbību, kā arī viena un tā pati informācija tiek uzkrāta un uzturēta katrā resorā atsevišķi. TA projektu saskaņošana notiek dažādos veidos, kas neveido vienu skaidri saprotamu plūsmu.Problēma 1. Sadrumstalots un neviendabīgs TA projektu izstrādes, saskaņošanas un apstiprināšanas process, liels neautomatizētu darbību apjoms. Sēdēs izskatāmo dokumentu aprite notiek, izmantojot vairākas sistēmas – DAUKS, ESVIS, ePortfelis, MK tīmekļa vietnes sadaļu “Tiesību aktu projekti” un ministriju dokumentu vadības sistēmas. Daudzo sistēmu sadrumstalotība apgrūtina un sarežģī TA projektu izsludināšanas, iesniegšanas un izskatīšanas procesu. Ieviešot TAP portālu, valsts pārvaldei un sabiedrībai būs vairāki ieguvumi un resursu ietaupījumi, kas atsvērs ieguldītos resursus šāda mēroga projekta ieviešanā. Tiesību aktu izstrādātājiem valsts pārvaldē būtiski tiks samazināts neautomatizētu darbību veikšanas slogs, kas veidojas, sagatavojot un saskaņojot tiesību aktu un attīstības plānošanas dokumentu projektus. Tehnisko (neautomatizēto) darbu vietā valsts pārvaldes darbinieki varēs vairāk laika veltīt regulējuma satura kvalitātei.TAP portālā tiks izveidota vienota ministriju, to padotības iestāžu un citu institūciju TA projektu izstrādes darba vide, optimizējot ministriju resursus, izslēdzot nepieciešamību katrai ministrijai uzturēt savu atsevišķu vidi TA projektu izstrādei. Tāpat ministriju dokumentu vadības sistēmās nebūs jāuztur ar TA projektu izstrādi, apriti un kontroli saistītie dokumenti. Visi ar TA projektu izstrādi un apriti saistītie dokumenti tiks aizstāti ar pašu informāciju, kas tiks uzkrāta TAP portālā un no TAP portāla nodota glabāšanai Valsts arhīvā. TAP portāls nebūs lietvedības sistēma, bet datu aprites sistēma. Arī no DAUKS tiks izkļauta visa ar TA projektu apriti saistītā informācija. Minētā informācija būs pieejama TAP portālā. Tāpat tiks optimizēta Valsts kancelejas darba vide, izkļaujot no tās un iekļaujot TAP portālā ar TA projektu izstrādi saistītās funkcijas. ePortfelis tiks aizstāts ar sēžu moduli, saglabājot esošo funkcionalitāti un optimizējot to. Sēžu modulis tiks integrēts TAP portālā un kalpos tikai kā sēžu dalībnieku darba vide sēžu laikā, jo pārējiem lietotājiem visa nepieciešamā informācija par TA projektu būs pieejama TAP portālā.Problēma 2. Apgrūtināta sabiedrības līdzdalība.Sabiedrības locekļiem šobrīd nav iespēja vienuviet iepazīties ar visiem izstrādes procesā esošajiem TA projektiem, sniegt savu viedokli par tiem un pieteikties uz jaunumu saņemšanu. Šobrīd sabiedrības viedokli nav iespējams sniegt vienuviet par interesējošo TA projektu visā tā izstrādes un attīstības posmā. Tas viss rada sadrumstalotu un no sabiedrības skatupunkta necaurspīdīgu viedokļa sniegšanas procesu, kā arī nepietiekamu atgriezenisko saiti no TA projekta izstrādātāja.Sabiedrībai TAP portāls un publiskais e-pakalpojums “Tiesību aktu projektu sabiedriskā apspriešana” dos iespēju vienuviet sekot līdzi lēmumu pieņemšanas procesam, sākot no idejas līdz lēmumam Ministru kabinetā, kā arī paplašinās sabiedrības iespējas nepastarpināti paust viedokli par attiecīgo TA projektu, piedalīties tā izstrādē un tādējādi plašāk iesaistīties valstij būtisku procesu noteikšanā.Problēma 3. TA projektu izstrādes un saskaņošanas kontroles sadrumstalotība.Pašreizējā kontroles kārtība un rīki neļauj operatīvi izsekot un ietekmēt TA projektu izstrādes termiņus, jo izstrādes uzraudzība tiek veikta katrā ministrijā atsevišķi. TAP portāla ieviešana ļaus vienuviet sekot un uzraudzīt TA projektu izstrādes statusu visā tā dzīves ciklā (plānošana, izstrāde, saskaņošana un iesniegšana sēdē), tādējādi būtiski samazinot projektu izstrādes kavējumu riskus. Ministru kabineta kārtības rullis regulēs TA projektu izstrādi, saskaņošanu un pieņemšanas procesu, kā arī sēžu norises kārtību atbilstoši esošajai praksei un TAP portāla funkcionalitātei.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tieši ietekmēs Valsts kanceleju, ministrijas, Korupcijas novēršanas un apkarošanas biroju, Pārresoru koordinācijas centru un citas tiešās pārvaldes iestādes un to padotībā esošās institūcijas, kas izstrādā tiesību aktu projektus, kā arī sociālos partnerus, nevalstiskās organizācijas, sabiedriski aktīvas personas, kas iesaistās tiesību aktu projektu izstrādē un saskaņošanā vai izsaka savus priekšlikumus jaunam regulējumam vai tā grozījumiem. Netieši tiesiskais regulējums ietekmēs visu sabiedrību kopumā, jo projekts rada priekšnoteikumus kvalitatīvāku ietekmes novērtējumu sagatavošanai, lai pieņemtu pierādījumos balstītus lēmumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2009. gada 25. augusta noteikumi Nr. 970 "Sabiedrības līdzdalības kārtība attīstības plānošanas procesā"Ministru kabineta 2009. gada 3. februāra noteikumi Nr. 108 "Normatīvo aktu projektu sagatavošanas noteikumi"Ministru kabineta 2014. gada 2. decembra noteikumi Nr. 737 "Attīstības plānošanas dokumentu izstrādes un ietekmes izvērtēšanas noteikumi".Ministru kabineta 2009. gada 15. decembra instrukcija Nr. 19 "Tiesību akta projekta sākotnējās ietekmes izvērtēšanas kārtība"Ministru kabineta 2009. gada 1. septembra instrukcija Nr. 14 "Vienotā uzdevumu izpildes kontroles kārtība ministrijās un Valsts kancelejā"Ministru kabineta 2010. gada 23. marta instrukcija Nr. 2 "Kārtība, kādā ministrija sagatavo, noformē un izplata sabiedrībai informāciju par Valsts sekretāru sanāksmē, Ministru kabineta komitejā un Ministru kabineta sēdē izskatāmajiem projektiem un pieņemtajiem lēmumiem" |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, 2021.gada 2.jūnijā noteikumu projekts ievietots Valsts kancelejas tīmekļa vietnē. |
| 3. | Sabiedrības līdzdalības rezultāti | Tiks aizpildīts pēc sabiedrības līdzdalības rezultātu saņemšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja, ministrijas, Korupcijas novēršanas un apkarošanas birojs, Pārresoru koordinācijas centrs un citas tiešās pārvaldes iestādes un to padotībā esošās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.Projekta izpilde notiks esošo funkciju ietvaros. |
| 3. | Cita informācija | Nav |

Ministru prezidents A. K. Kariņš

V.Sidorenkovs 67082982

viktors.sidorenkovs@mk.gov.lv